***Nr. inreg. 5709/12.05.2022***

**POLITICA GENERALĂ DE REPARTIŢIE**

**2022**

*Document supus aprobării conform Deciziei CD nr. 5757 din 12.05.2022*

*Prezentul document a fost aprobat prin decizia AGA cu nr. înreg. 6194/24.05.2022*

**CUPRINS**

[**1. Reguli generale pentru declararea fonogramelor/videogramelor în vederea efectuării repartiţiei 3**](#_Toc73959117)

[**1.1. Preambul 3**](#_Toc73959118)

[**1.2. Modul de declarare a repertoriului la UPFR 3**](#_Toc73959119)

[**1.3. Inregistrarea repertoriului în baza de date UPFR 4**](#_Toc73959120)

[**1.4. Reguli generale pentru soluționarea divergențelor 5**](#_Toc73959121)

[**2. Colectarea documentelor de tip playlist care stau la baza repartiţiilor 6**](#_Toc73959122)

[**3. Modul de calcul al repartiţiilor 7**](#_Toc73959123)

[**3.1. Considerente generale 7**](#_Toc73959124)

[**3.2. Analiza remuneraţiilor colectate 7**](#_Toc73959125)

[**3.3. Analiza playlisturilor 9**](#_Toc73959126)

[**3.4. Monitorizarea posturilor radio și tv 10**](#_Toc73959127)

[**3.5. Sumele nerevendicate 10**](#_Toc73959128)

[**3.6. Dobânzi și Prejudicii 10**](#_Toc73959129)

[**4. Surse de colectare și reguli de repartizare pentru producătorii de fonograme/videograme 11**](#_Toc73959130)

[**4.1. Sumele rezultate din sursele de colectare pentru fonograme 11**](#_Toc73959131)

[**4.1.1. Remuneraţia compensatorie pentru copie privată 11**](#_Toc73959132)

[**4.1.2. Remuneraţia echitabilă pentru radiodifuzare 12**](#_Toc73959133)

[**4.1.3. Remuneraţia echitabilă pentru comunicarea publică 13**](#_Toc73959134)

[**4.1.4. Remuneraţia cuvenită pentru comunicarea publică pe internet 16**](#_Toc73959135)

[**4.1.5. Remuneraţia cuvenită din retransmiterea prin cablu 16**](#_Toc73959136)

[**4.1.6. Remuneraţia cuvenită din reproducerea în scopul radiodifuzării, comunicării publice și punerii la dispoziţia publicului 16**](#_Toc73959137)

[**4.2. Sumele rezultate din sursele de colectare pentru videograme 16**](#_Toc73959138)

[**4.2.1. Remuneraţia compensatorie pentru copia privată 16**](#_Toc73959139)

[**4.2.2. Remuneraţia cuvenită din retransmiterea prin cablu 17**](#_Toc73959140)

[**5. Modul de calcul și utilizare a audienţelor și definirea posturilor cu audienţa măsurată 17**](#_Toc73959141)

[**5.1. Mod de calcul al audienţelor 17**](#_Toc73959142)

[**5.2. Posturi cu audienţa măsurată 18**](#_Toc73959143)

# **Reguli generale pentru declararea fonogramelor/videogramelor în vederea efectuării repartiţiei**

## **Preambul**

* + 1. Uniunea Producătorilor de Fonograme din România – Asociația pentru Drepturi Conexe (UPFR) va fi denumită în continuare UPFR.
    2. Declararea repertoriului unui producător și înregistrarea acestuia în baza de date UPFR permite identificarea corectă a fonogramelor deținute de respectivul producător atât în playlisturile primite de către UPFR de la utilizatori, cât și prin intermediul rapoartelor de monitorizare primite de la compania de monitorizare .
    3. Calcularea drepturilor conexe ale producătorilor se bazează pe prelucrarea playlisturilor declarate şi depuse de utilizatori la UPFR sau/si rapoartelor obținute din monitorizarea posturilor, realizate de o firmă de specialitate, având în vedere repertoriul declarat și înregistrat de fiecare producător la UPFR.
    4. Procedura de declarare și înregistrare a repertoriului la UPFR se găsește pe site-ul UPFR și este aplicabilă atât membrilor, nemembrilor UPFR, OGC-urilor similare din România, cât și OGC-urilor externe.
    5. Declararea repertoriului unui producător la UPFR, membru sau nemembru UPFR, este o condiţie obligatorie pentru a beneficia de repartizarea drepturilor conexe colectate de UPFR.
    6. Amprentarea fonogramelor de către un producător de fonograme, membru sau nemembru UPFR, este o condiție obligatorie pentru a beneficia de repartizarea drepturilor conexe colectate de UPFR.
    7. Un producător poate solicită repartizarea drepturilor conexe cuvenite numai în baza repertoriului declarat și încheierea contractului de gestionare drepturi conexe (nemembri), în conformitate cu legislaţia în vigoare, cu excepția situației în care producătorul este membru asociat al unui organism similar din România sau din străinatate, cu care UPFR are încheiat un protocol de colaborare în activitatea de gestiune colectivă, caz în care repertoriul este transmis de organismul respectiv.

## **Modul de declarare a repertoriului la UPFR**

* + 1. Procedura completă de declarare a repertoriuluiprecum și documentele necesare declarării repertoriului suntcomunicate tuturor producătorilor, membri sau nemembri UPFR, în formatul acceptat de UPFR, prin intermediul site-ului uniunii la sectiunea *Repertoriu*.
    2. Formatul general pentru declararea repertoriului de fonograme/videograme respectă normele stabilite prin Decizia ORDA nr.52/2014 coroborate cu normele internaționale recomandate de către IFPI – representing the recording industry worldwide. În cazul în care intervin modificări legislative, formatul se va modifica conform acestora.
    3. Producătorul este cel care are obligația să predea repertoriul pentru care are mandat, cu toate câmpurile obligatorii completate pentru a putea fi înscris în baza de date repertoriu UPFR, denumită BDR-UPFR.
    4. Declararea repertoriului se poate face: pe suport optic, direct, la sediul UPFR sau electronic prin pagina de internet a uniunii, în secțiunea *Producători > Declarare repertoriu*, sau (c) prin email, ca o variantă alternativă la declararea repertoriului pe suport fizic la sediul uniunii.
    5. În cazul în care, în urma verificării repertoriului declarat de către producator se constată lipsuri/neconcordanțe ale câmpurilor obligatorii, reprezentantul UPFR va informa în scris producătorul. În cazul în care nu se primește răspuns în scris de la producător și nu este corectată declarația de repertoriu, fonogramele/videogramele declarate nu vor putea fi luate în considerare în procesul de repartiție.
    6. Pentru înregistrarea repertoriului, producătorul trebuie să depună odată cu inregistrarea la UPFR a acestuia, o declaraţie pe proprie răspundere, prin care confirmă că repertoriul declarat conține fonogramele/videogramele ce-i aparțin și de la caz la caz, documentele doveditoare precum și perioada pentru care solicită repartiția drepturilor.
    7. Producătorul este cel care are obligația de a amprenta fonogramele din repertoriul pentru care are mandat, respectând procedurile de amprentare comunicate de UPFR.
    8. Procedura completă de amprentare a repertoriuluieste comunicată tuturor producătorilor, membri sau nemembri UPFR, prin intermediul site-ului UPFR la secțiunea *Amprentare*.
    9. Amprentarea repertoriului se poate face: fie printr-un serviciu FTP, fie printr-un serviciu de încărcare directă. Diferențele dintre cele doua servicii se regăsesc în procedura de amprentare a repertoriului, care poate fi accesată prin intermediul site-ului uniunii la secțiunea *Amprentare.*

## **1.3. Înregistrarea repertoriului în baza de date UPFR**

* + 1. UPFR înregistrează fonogramele/videogramele producătorilor de fonograme/videograme care sunt purtătoare de drepturi conexe.
    2. Pentru fonogramele/videogramele declarate la UPFR, producătorul trebuie să facă dovada oricând a documentelor care atestă calitatea de producător, licenţiat sau reprezentant exclusiv autorizat pe teritoriul României pentru drepturile conexe asupra fonogramelor/videogramelor declarate în cadrul repertoriului înregistrat și să semneze contractul de gestionare a drepturilor conexe (în cazul nemembrilor). Din acest punct de vedere, UPFR nu înregistrează fonogramele/videogramele producătorilor care nu se încadrează în una din categoriile precedente. UPFR își rezervă dreptul de a solicita producătorului informații suplimentare care să ateste calitatea sa de producător.
    3. Producătorul care înregistrează fonograme de tipul spoturilor publicitare, semnalelor, cortinelor, jingle-uri etc., trebuie sa dețină documentele care să ateste faptul că nu și-a cesionat drepturile conexe către agenția de publicitate/beneficiarul spotului /radiodifuzorul (denumiți în continuare beneficiari), etc.. UPFR își rezervă dreptul de a solicita producătorului orice document justificativ al deținerii drepturilor conexe asupra fonogramelor/videogramelor declarate, în funcție de particularitățile fiecărei situații.
    4. Fonogramele/videogramele declarate la UPFR și fonogramele prevăzute la punctul 1.3.3 se constituie în aceeași bază de date, fiecare tip de fixare fiind încadrată diferit.
    5. Producătorii cu repertoriul înregistrat la UPFR au obligaţia actualizării acestuia trimestrial, în conformitate cu dispozitiile din Statutul UPFR.
    6. Actualizarea repertoriului se va face printr-o procedură similară cu cea prevăzută la punctul 1.2., cu indicarea fonogramelor/videogramelor care au fost scoase sau adaugate din/în repertoriul producătorului, respectând același format excel în care este comunicat și repertoriul inițial, până pe 15 ale lunii următoare încheierii trimestrului.

## **1.4. Reguli generale pentru soluționarea divergențelor**

* + 1. Se va respecta procedura de declarare a repertoriului pentru compararea repertoriului depus cu cel existent în baza de date.
    2. Fonogramele/videogramele din repertoriul nou depus care nu vor intra în divergență cu fonogramele/videogramele din baza de date UPFR se vor încărca în baza de date UPFR conform procedurii de declarare repertoriu.
    3. Dacă după încarcarea repertoriului, acesta a generat divergențe, reprezentantul UPFR îi informează (în scris) pe e-mail pe membrii UPFR / producătorii independenți care au depus repertoriul respectiv, despre divergențele identificate pentru reconfirmarea /refacerea declaraţiei de repertoriu, în termen de 15 zile lucrătoare.
    4. În cazul în care nu se primește răspuns (în scris) în termen de 15 zile lucrătoare de la luarea la cunoștință a divergențelor create de repertoriu, reprezentantul UPFR informeaza în scris, inactivarea fonogramelor aflate în divergență, depuse de producătorul de fonograme.
    5. Dacă producătorul reconfirma apartenența fonogramelor/ videogramelor aflate în divergență, UPFR informează concomitent prin e-mail, atașând fonogramele/videogramele aflate în divergență și pe producătorul care a depus anterior aceleași fonograme/videograme identice cu ale altor producători cu care este în divergență, pentru reconfirmarea fonogramelor.
    6. Dacă în urma emailului trimis către ambii producători, niciuna din părți nu renunță la fonogramele/videogramele aflate în divergență, UPFR solicită ambilor producători de fonograme/videograme documente suplimentare care să ateste deţinerea drepturilor.
    7. Pentru fonogramele/videogramele din repertoriul local, în cazul unei divergențe, producătorul de fonograme trebuie sa facă dovada deținerii drepturilor conexe a fonogramelor/videogramelor, prin depunerea oricăror documente solicitate de UPFR.
    8. După primirea documentelor care atestă că fonogramele/videogramele aparțin titularului de drept, acestea vor fi analizate și avizate de catre avocaţii UPFR.
    9. Termenul limită pentru care UPFR așteaptă un raspuns, în cazul divergențelor, este de 30 zile calendaristice de la prima notificare, iar lipsa unui raspuns echivaleză cu inactivarea fonogramelor din divergență a producătorului care nu răspunde.
    10. Pentru fonogramele/videogramele din repertoriul internaţional, în caz de divergență, producătorul care deține drepturile va prezenta o traducere legalizată de la notariat după contractele de reprezentare a drepturilor conexe pe teritoriul României, iar menţionarea reprezentării drepturilor conexe trebuie să fie explicită. Se va prezenta și copia după licența în original semnată și ștampilată conform cu originalul.
    11. Lipsa comunicării documentelor justificative în vederea soluționării divergențelor în termenul menționat mai sus, echivalează cu renunțarea la declarația de repertoriu.
    12. Contractele de mandat (în cazul membrilor) sau contractul de gestiune colectivă (în cazul producătorilor care nu sunt membrii UPFR) se semnează doar în cazul în care cel puțin una din fonogramele/videogramele declarate în repertoriu nu este în divergență.
    13. În cazul în care atât primul producător de fonograme, cât și al doilea producător de fonograme prezintă dovezile solicitate, UPFR poate doar să își exprime opinia cu privire la documentația depusă de părți, iar în cazul în care divergențele nu se rezolvă pe cale amiabilă, producătorii se vor adresa instanțelor competente. În acest caz, UPFR va proceda la blocarea sumelor generate ca urmare a divergențelor nesoluționate, până la pronunțarea unei decizii definitive sau soluționarea acestora pe cale amiabilă.
    14. În cazul în care o fonogramă/videogramă a fost înregistrată de mai mulţi producători şi conform documentaţiilor primite de la organismele de radio şi televiziune nu se poate stabili cu exactitate versiunea difuzată, suma alocată per fonograma se repartizează astfel:
  1. Producătorului înregistrării originale îi revine 2/3 din suma alocată și producătorului care a făcut reînregistrarea 1/3 din suma alocată;
  2. În cazul mai multor reînregistrări, se alocă producătorului înregistrării originale 1/2 din suma alocată, iar 1/2 din suma alocată se repartizează în mod egal la numărul producătorilor care au făcut reînregistrări declarate.
     1. Coproducţiile sunt producţiile cu mai mulți titulari din aceeaşi categorie de drepturi, dintre care un administrator care comunică UPFR calitatea sa, urmând ca acestuia să i se repartizeze sumele pe coproducţiile respective – fonograme sau videograme, UPFR fiind absolvită de orice pretenție din partea celorlalti coproducători. Întreaga relație UPFR-coproducători cu privire la documentarea repartiţiei se realizează prin administratorul coproducției sau prin UPFR, în acest din urma caz, fiind necesar acordul administratorului.
     2. Prin administratorul coproducției se înțelege persoana fizică sau juridică care exploatează fonograma sau videograma, el fiind persoana care va comunica către UPFR, toate informațiile în baza cărora se vor calcula remunerațiile generate de fonogramele aflate în coproducție.
     3. In cazul in care este posibil din punct de vedere tehnic al softului de repartitie, UPFR va repartiza direct coproducătorilor drepturile cuvenite în cotele declarate de către administrator pe proprie răspundere la UPFR, administratorul coproductiilor fiind obligat să declare la UPFR cotele agreate cu ceilalti coproducatori și coproducatorii beneficiari, facand dovada cotelor agreate.
     4. În situația în care coproducătorii nu sunt în baza de date UPFR, administratorul coproducțiilor va furniza informațiile necesare pentru efectuarea plății.

# **Colectarea documentelor de tip playlist care stau la baza repartiţiilor**

* 1. În vederea realizării repartiţiilor, UPFR utilizează rapoartele de monitorizare ale posturilor radio și tv din platforma Vericast BMAT, iar în cazul în care nu exista rapoarte de monitorizare, playlisturile transmise de posturile de radio și tv.
  2. Rapoartele de monitorizare ale posturilor radio și tv din platforma Vericast BMAT și playlisturile transmise de posturile de radio și tv constituie baza de repartizare a remuneraţiilor încasate de către UPFR de la toti utilizatorii.
  3. Formatul în care trebuie înaintat playlistul este prevăzut de metodologiile în vigoare. Pentru ca playlisturile să poată fi încărcate în softul de repartiţie trebuie să fie în fomat electronic, excel și să conțină informaţii minime necesare prelucrării și utilizării în vederea realizării repartiţiei, respectiv informaţii privind: data difuzării, ora de difuzare (hh:mm:ss), durata de difuzare a fonogramei (min și sec), titlul fonogramei, numele artistului/grupului. Playlisturile raportate trebuie să fie în conformitate cu remunerațiile încasate, distinct pe fiecare categorie de remunerație.

# **Modul de calcul al repartiţiilor**

## **3.1. Considerente generale**

* + 1. Repartizarea remuneraţiilor se realizează de către UPFR, potrivit regulilor stabilite în Statutul UPFR, iar modalitatea de calcul și stabilire a sumelor ce urmează să fie repartizate sunt aprobate de către membrii UPFR prin prezentul document, cu respectarea următoarelor principii generale:

1. Remuneraţiile colectate de UPFR se repartizează titularilor de drepturi, proporţional cu utilizarea reală a fonogramelor/videogramelor, cu excepția cazurilor în care repartizarea proporţională cu utilizarea reală a fonogramelor/videogramelor nu este posibilă;
2. Repartizarea remuneraţiilor se realizează, de regula, distinct, pe categorii de colectare și tipuri de utilizare, cu excepția cazurilor în care prezentul regulament prevede altfel.
   * 1. Remuneraţiile sunt încasate în beneficiul colectiv al producătorilor și al altor titulari de drepturi conexe gestionate de către UPFR, care pot să nu fie membri UPFR, dar care dețin drepturile conexe în calitate de producători de fonograme și videograme.
     2. Un titular de drepturi este îndreptățit la remuneraţii încasate de UPFR, cu respectarea Statutului UPFR și a prezentei politici generale de repartiție.
     3. Repartizarea și plata individuală a remuneraţiilor se realizează periodic, trimestrial, către toți titularii de drepturi, fie că sunt membri UPFR sau nemembri.
     4. Adunarea Generală a Membrilor sau Consiliul Director al UPFR pot stabili termene de repartiţie în avans (în cazul unor situatii corect argumentate), termene mai lungi sau mai scurte fără a se putea depăși termenul maxim prevăzut de Legea 8/1996 republicată.
     5. Pentru repartizarea remuneraţiilor, proporţional cu durata fonogramelor/videogramelor, se va ține seama de informaţiile indicate în rapoartele comunicate de utilizatori către UPFR și/sau rapoartele de monitorizare ale posturilor respective în masura în care acestea au fost monitorizate.

## **Analiza remuneraţiilor colectate**

* + 1. Remuneraţiile colectate de UPFR în timpul unui exercitiu financiar vor fi înregistrate după sursele de colectare, care sunt grupate astfel:
  + Remunerație echitabilă pentru comunicare publică
  + Remunerație cuvenită din reproducerea în scopul radiodifuzării, comunicării publice și punerii la dispoziția publicului
  + Remunerație compensatorie pentru copie privată fonograme
  + Remunerație echitabila pentru radiodifuzare de tip Radio
  + Remunerație echitabila pentru radiodifuzare de tip TV
  + Remunerație cuvenită din retransmiterea prin cablu a fonogramelor
  + Remunerație cuvenită pentru comunicarea publică pe internet
  + Remunerație compensatorie pentru copie privata videograme
  + Remunerație cuvenită din retransmiterea prin cablu a videogramelor
  + Prejudicii
  + Dobândă bancară
    1. Remuneraţiile încasate de UPFR de la utilizatori sunt alocate perioadei stabilită conform procedurilor interne de lucru cu utilizatorii, contractelor de licență neexclusivă, facturilor fiscale emise de UPFR și oricăror alte documente intervenite în relația cu utilizatorul.

În funcţie de aceste perioade sunt stabilite normele în baza cărora se repartizează aceste remuneraţii. Ori de câte ori se încasează o remuneraţie globală, fără a fi posibilă stabilirea cu exactitate a perioadei pentru care s-a încasat remuneraţia, aceasta se repartizează conform normelor din perioada în care s-a încasat remuneraţia respectivă.

* + 1. Remuneraţiile încasate aferente perioadei anterioare datei la care se achită sau se recuperează aceste remuneraţii, în măsura în care nu sunt documentate de utilizator în condițiile de mai sus, se repartizează titularilor proporţional cu sumele ce le-au fost repartizate pentru aceeaşi sursă de colectare în perioada pentru care s-a achitat sau recuperat aceste remuneraţii.
    2. În cazul remuneraţiei pentru radiodifuzare, sumele încasate pentru trecut se repartizează conform documentațiilor primite pentru perioada pentru care s-a achitat sau recuperat aceste sume, iar în cazul în care pentru aceste sume UPFR nu deține playlisturile de la utilizator, din culpa acestuia din urmă, sumele se repartizează titularilor proporţional cu sumele ce le-au fost repartizate pentru aceeași sursă de colectare în perioada pentru care s-a achitat sau recuperat aceste sume.
    3. În cazul remuneraţiilor plătite de un organism de radio sau TV în mod nedefalcat pe posturi, remuneraţiile vor fi repartizate pe posturile respective în funcţie de audienţa fiecărui post. În cadrul playlist-urilor primite pe post, fonogramele/videogramele se ponderează cu audienţa stabilită de o societate de monitorizare a audienţei, specializată în determinarea audienţei. Dacă pentru anumite posturi nu există audienţa măsurată, se va lua în considerare audienţa minimă măsurată pentru perioada pentru care se face repartiţia.
    4. În cazul remuneraţiilor achitate de un organism de radio pentru care playlistul nu este furnizat distinct în functie de remuneratia platita conform metodologiei radio, se vor utiliza informațiile din repertoriul declarat.
    5. În cazul remuneraţiilor colectate pentru sursa comunicare publică, sursa copie privată fonograme sursa copie privată videograme și sursa retransmitere cablu fonograme și videograme, sumele încasate se repartizează conform informațiilor disponibile la data repartiției. Având în vedere decalajul intre perioada de raportare a playlisturilor și prelucrarea acestora și perioada de colectare, sumele colectate se vor aloca utilizărilor perioadei precedente de colectare.
    6. Sumele încasate cu titlu de penalități pentru întârzierea plății remuneraţiilor se repartizează proporțional cu remuneraţiile ce le-au fost repartizate titularilor pentru categoria de utilizatori de la care au fost încasate.
    7. Plata remuneraţiilor cuvenite producătorilor de fonograme se face în contul bancar menționat de producători în contractul de mandat încheiat cu UPFR, dacă sunt îndeplinite următoarele conditii:

1. producătorul de fonograme a depus la UPFR o confirmare din partea băncii la care are deschis contul curent, confirmare care atestă veridicitatea informaţiilor bancare
2. producătorul de fonograme a depus la UPFR declarația pe proprie răspundere cu privire la fonogramele pentru care nu a putut fi determinat titularul de drepturi, pe care le revendică, dacă este cazul.
3. pentru producătorul de fonograme care revendică drepturi din listele de fonograme în curs de identificare, acesta a depus, pe langa declarația pe proprie răspundere, și cererea de efectuare a repartiţiei, în baza fonogramelor revendicate, dupa cum se menţioneaza la punctul 3.3.6..
4. Pentru producătorul de fonograme care revendică drepturi din listele de fonograme în curs de identificare de tipul spoturilor publicitare, semnalelor, cortinelor, jingle-uri etc, acesta a depus la UPFR documentele din care reiese ca detine drepturile conexe pentru fonogramele revendicate și a primit aviz favorabil din partea departamentului juridic UPFR.

## **Analiza playlisturilor**

* + 1. Se vor analiza în funcție de fiecare sursă de colectare doar acele playlisturi care sunt trasmise în format excel și care conțin cel puțin următoarele coloane: data difuzării, ora difuzării, minute difuzate, secunde difuzate, titlu fonogramă, interpret, prevăzute în metodologia în vigoare, și anume pct. 10 lit. a) din Metodologia publicată prin Decizia ORDA nr. 216/2011 în M.Of. nr. 470/05.07.2011 pentru posturile de radio, respectiv pct. 9 lit. a) din Metodologia publicată prin Decizia ORDA nr. 133/2012 în M.Of. nr. 520/26.07.2012 pentru posturile tv.
    2. Playlisturile transmise în format pdf. , text, scan etc nu se vor prelucra.
    3. În cazul în care playlistul transmis de radiodifuzori este incomplet sau nu este conform metodologiei în vigoare, UPFR poate utiliza rapoartele de monitorizare, în măsura în care acestea există, în vederea realizării repartiţiei.
    4. În măsura în care utilizatorii furnizează playlistul conform pct. *2.3.,* iar suma supusă repartizării este mai mică decât 0,0005 lei/secundă (ca fiind raportul dintre suma supusă repartizării și totalul de secunde difuzate) playlistul nu poate fi supus analizei de repartiție; în aceste cazuri remunerația se repartizează în cadrul aceluiasi tip de utilizare, potrivit modului de calcul și regulilor stabilite ca și criterii de către AGA.
    5. În urma analizei playlisturilor, fonogramele/videogramele pentru care nu a putut fi determinat titularul de drepturi sunt puse la dispoziția publicului prin intermediul paginii de internet a site-ului UPFR, precum și pe pagina de facebook a UPFR, urmând ca titularii de drepturi să notifice UPFR în cazul identificarii propriilor fonograme/videograme.
    6. În cazul producătorilor care revendică fonograme de tipul spoturilor publicitare, semnalelor, cortinelor, jingle-uri etc, suplimentar documentelor menționate la punctul 3.2.7, producătorul trebuie să depună și o cerere de efectuare a repartiţiei, în baza fonogramelor revendicate.

## **Monitorizarea posturilor radio și tv**

* + 1. Prin intermediul rapoartelor de monitorizare, UPFR poate verifica playlisturile transmise de utilizatori dacă sunt incomplete, caz în care va transmite utilizatorilor observațiile necesare în vederea corectării acestora.
    2. În cazul playlisturilor care nu sunt conforme cu metodologia în vigoare şi nu pot fi prelucrate, iar utilizatorii nu revin asupra acestora în vederea corectării şi completării lor, UPFR poate utiliza rapoartele de monitorizare în masura în care acestea există.
    3. Pentru îmbunătățirea acurateții informaţiilor din rapoartele de monitorizare, UPFR colaborează cu producătorii de fonograme, facilitând amprentarea de conținut audio și actualizarea informaţiilor deja existente în bazele de date ale platformei de monitorizare.

## **Sumele nerevendicate**

* + 1. Sumele nerevendicate rezultate în urma repartiției vor fi păstrate o perioadă de maxim 3 ani de la data notificării, în conturi analitice distincte UPFR, urmând a fi distribuite pe măsura revendicării lor ori, după trecerea acestei perioade, potrivit Statutului UPFR.
    2. Notificarea sumelor nerepartizate sau nerevendicate conform regulilor de Repartiţie se face în scris şi electronic, inclusiv pe pagina proprie de internet a organismului de gestiune colectivă, în termen de 9 luni de la încheierea exerciţiului financiar în care au fost colectate și va conţine orice informaţii care ar putea facilita identificarea titularului de drepturi.

## **Dobânzi și Prejudicii**

Remuneraţiile încasate cu titlu de prejudicii, daune, despăgubiri pentru încălcarea drepturilor producătorilor, precum și remuneraţiile încasate din dobânzile bancare, sunt repartizate proporţional cu sumele alocate la fiecare perioadă de repartiţie.

# **Surse de colectare și reguli de repartizare pentru producătorii de fonograme/videograme**

* 1. **Sumele rezultate din sursele de colectare pentru fonograme** 
     1. **Remuneraţia compensatorie pentru copie privată**

**Remuneraţiile colectate pentru sursa copie privata se repartizează conform prevederilor statutare în baza informațiilor disponibile la data repartitiei , astfel:**

1. 15% se repartizează conform rezultatelor cercetării de piață la nivel național în functie de sursa care influențează utilizarea prin intermediul aparatelor și suporturilor vizate de copia privată, astfel:

* 35% se repartizează conform influenței ascultării fonogramelor din sursa YouTube.
  + În aceast sens, fiecare producător va raporta trimestrial, vânzările obținute din sursa YouTube în format tabelar până la termenul de comunicare a neidentificatelor; se vor totaliza sumele primite și se va calcula o cotă procentuală pentru fiecare producător.
  + În funcție de aceste cote se vor calcula sumele cuvenite fiecarui producător în functie de sursa YouTube.
* 25% se repartizează folosind playlisturile următoarelor canale TV: KISS TV 23%, ZU TV 20%, UTV 15%, MUSIC CHANNEL 11%, PRO TV 4%, ANTENA 1 4%, MOOZ DANCE 4%, MOOZ RO 4%, FAVORIT TV 2%, ETNO 2%, MOOZ HITS 2%, H!T MUSIC CHANNEL 2%, KANAL D 2%, HORA TV 2%, ROCK TV 1%, ANTENA STARS 1%, MAGIC TV 1%.
* 20% se repartizează folosind playlisturile următoarelor canale Radio: KISS FM 17%, RADIO ZU 16%, EUROPA FM 15%, PRO FM 11%, MAGIC FM 10%, VIRGIN RADIO 9%, DIGI FM 6%, ROCK FM 4%, ROMANTIC FM 3%, SRR ACTUALITATI 3%, RADIO GUERRILLA 2%, VIBE FM 2%, NATIONAL FM 1%, DANCE FM 1%.
* 15% se repartizează conform influenței ascultării fonogramelor din alte surse digitale decât YouTube (Spotify, iTunes, Apple Music, Deezer etc.);
  + În acest sens, fiecare producător va raporta trimestrial, vânzările obtinute din alte surse digitale decât YouTube (ex. Spotify, iTunes, Apple Music, Deezer etc.), în format tabelar, până la termenul de comunicare al Repartiţiilor.
  + Se vor totaliza sumele primite și se va calcula o cotă procentuală pentru fiecare producător.
  + În funcție de aceste cote, se vor calcula sumele cuvenite fiecărui producător în functie de sursele digitale altele decât YouTube.
* 5% se repartizează conform influenței vânzărilor din magazinele fizice, astfel:
  + 71,5% conform playlisturilor radio prevăzute în sursa radio.
  + 28,5% după numărul de holograme aplicate pentru genul lăutărească-foloclor-manele.

1. 77,07% se repartizează pentru genul pop-rock proporţional cu durata fonogramelor din playlisturile radio și tv (genul pop-rock-clasică) prevăzute la punctul 5.2.1., ponderată cu audienţa măsurată;
2. 7,93% se repartizează astfel:
3. 20% proporţional cu durata fonogramelor din playlisturile radio și tv prevăzute la punctul 5.2.4. (genul lăutărească-folclor-manele) ponderată cu audienţa măsurată;
4. 80% dupa numărul de holograme aplicate pentru genul lăutărească-folclor-manele.

***Dispoziții comune****:*

* + 1. *În cazul playlisturilor monitorizate cu sistemele de monitorizare se vor utiliza playlisturile generate de platforma de monitorizare, iar pentru cele nemonitorizate se vor utiliza playlisturile comunicate de radiodifuzori conform condițiilor menționate la punctele 2.3 și 3.3, în cazul playlisturilor nemonitorizate dacă nu se indeplinesc conditiile menționate la punctele 2.3 și 3.3 sumele ce urmează să se ditribuie pe aceste playlisturi vor fi realocate proporţional pe celelalte playlisturi utilizate.*
    2. *În cazul refuzului producătorilor de a transmite rapoartele cu privire la veniturile din surse digitale, acestora nu li se vor distribui sume conform acestui criteriu, UPFR fiind absolvită de orice responsabilitate cu privire la modul de repartizare al remuneraţiilor în baza acestor informaţii.*
    3. *Rapoartele de vânzări din surse digitale, atât din sursa Youtube, cât şi din alte surse, trebuie sa fie însoțite și de o declaraţie pe proprie răspundere, care atestă veridicitatea informaţiilor transmise.*
    4. *În cazul remuneraţiilor repartizate direct proporţional cu numărul de holograme aplicate de producători, modul de raportare trebuie sa contina următoarele informaţii: artist, album, număr total holograme aplicate pe copertele respectivului titlu și numărul hologramelor distruse, dacă este cazul. Raportarea numărului de unităţi vândute și felul suporturilor (CD, DVD etc.) va evidenția dacă produsele sunt sau nu distribuite „la pachet” cu ziare, reviste sau alte produse (fonograme - inserturi). De asemenea, raportarea numărului de holograme aplicate pe produsele muzicale va fi însoţită de documente avizate de către ORDA, inclusiv anexa nr. 19 a certificatului de înregistrare în Registrul Naţional al Fonogramelor, precum și de o declaraţie pe proprie răspundere ce atestă veridicitatea informaţiilor transmise.*
    5. *În cazul în care există suspiciuni privind numărul mare de holograme aplicate pentru un titlu, UPFR își rezervă dreptul de a face verificări privind veridicitatea numărului declarat ca fiind aplicat.*
    6. *Regularizarea anuala presupune alocarea tuturor sumelor colectate în anul anterior conform criteriilor de distributie a remuneratiilor și a penalităților.*
    7. *Fonogramele de genul jingle, semnale, fonduri, cortine muzicale etc, spoturile publicitare utilizate în distribuția remuneratiei compensatorii copie privată, vor fi ponderate cu un factor de ponderare de 0,1 la repartizarea remunerației compensatorii copie privată. Pentru acest tip de fonograme se vor utiliza playlisturile disponibile de la radiodiufuzori sau generate de platforma de monitorizare.*

### **Remuneraţia echitabilă pentru radiodifuzare**

* + - 1. **Remuneraţiile colectate pentru sursa radio se repartizează conform prevederilor din Statutul UPFR, astfel:**

1. Proporţional cu durata fonogramelor ponderată cu audiența măsurată, din playlist-urile (primite de la organismele de radio) care îndeplinesc condițiile menționate la punctele anterioare din prezentele Norme, distinct pe fiecare post de radio, pentru perioada pentru care s-a încasat remuneraţia.
2. Pentru posturile monitorizate se vor utiliza playlisturile generate de platforma de monitorizare.
3. În cazul posturilor monitorizate din cadrul SRR se va păstra o rezervă de 3% din sumele colectate de la SRR pentru fonogramele nedetectate de platforma de monitorizare;
4. Proporţional cu durata fonogramelor din playlisturile radio prevăzute la punctul 5.2.2. ponderate cu audienţa măsurată pentru următoarele cazuri:
5. posturile care nu transmit playlist;
6. posturile al căror playlist nu este conform normelor metodologice în vigoare și nu poate fi prelucrat;
7. posturile pentru care raportul dintre suma supusă repartizării și totalul de secunde difuzate este mai mic de 0,0005 lei/secunda;
   * + 1. **Remuneraţiile colectate pentru sursa tv se repartizează conform prevederilor din Statutul UPFR, astfel:**
8. Proporţional cu durata fonogramelor ponderată cu audiența măsurată, din playlist-urile (primite de la organismele de tv) care îndeplinesc condițiile menționate la punctele anterioare din prezentul document, distinct pe fiecare post tv, pentru perioada pentru care s-a încasat remuneraţia;
9. Pentru posturile monitorizate se vor utilza playlisturile generate de platforma de monitorizare;
10. Pentru posturile monitorizate se va reține o rezerva de 3% din sumele colectate pentru fonogramele nedetectate de platforma de monitorizare;
11. Proporţional cu durata fonogramelor din playlisturile radio și tv prevăzute la punctul 5.2.1. (genul pop-rock-clasica) ponderată cu audienţa măsurată pentru următoarele cazuri:

posturile care nu transmit playlist

posturile al căror playlist nu contine minimul informaţiilor necesare pentru prelucrare;

posturile pentru care raportul dintre suma supusa repartizării și totalul de secunde difuzate este mai mic de 0,0005 lei/secunda;

* + 1. **Remuneraţia echitabilă pentru comunicarea publică**

**Remuneraţiile colectate pentru sursa comunicare publica se repartizează conform prevederilor statutare în baza informatiilor disponibile la data repartitiei , astfel :**

1. 15% se repartizează conform rezultatelor Cercetarii de piață la nivel național în functie de sursa care influențează utilizarea prin intermediul aparatelor și suporturilor vizate de comunicarea publică, astfel:

* 29.4 % se repartizează folosind playlisturile următoarelor canale Radio: Kiss FM 40.8%, , Magic FM 21.6%, Zu 12.8%, Europa fm 12%, Vibe fm 4.8%, Pro FM 4%, Romantic Fm 4%;
* 13,9 % se repartizează folosind playlisturile următoarelor canale TV: UTV 25.03%, Kiss TV 23.18%, 1 MUSIC CHANNEL 21.45%, PRO TV 10.73%, ZU TV 10.73%,Antena 1 5.31%, H!T MUSIC CHANNEL 3.57%,
* 19,4 % se repartizează conform influentei ascultarii fonogramelor din sursa YouTube.
  + - * În acest sens, fiecare producător va raporta trimestrial, , vânzările obtinute din sursa YouTube, în format tabelar .
      * Se vor totaliza sumele primite și se va calcula o cota procentuala pentru fiecare producător.
      * În funcție de aceste cote se vor calcula sumele cuvenite fiecarui producător în functie de sursa YouTube.
* 6,9 % se repartizează conform influentei ascultarii fonogramelor din alte surse digitale decat YouTube (Spotify, iTunes, Apple Music, Deezer etc.);
  + - * În acest sens, fiecare producător va raporta trimestrial, vânzările obtinute din alte surse digitale decat YouTube (ex. Spotify, iTunes, Apple Music, Deezer etc.), în format tabelar
      * Se vor totaliza sumele primite și se va calcula o cota procentuala pentru fiecare producător.
      * În funcție de aceste cote se vor calcula sumele cuvenite fiecarui producător în functie de sursele digitale altele decat YouTube.
* 30.4 % se repartizează din alte surse dupa genuri astfel:
  + - * 94.9 % pentru genul pop-rock-clasica se repartizează conform playlisturilor radio stabilite în studiu și în proportia stabilita în studiu
      * 5.1 % pentru genul lăutărească-foloclor-manele se repartizează dupa numărul de holograme

1. 48.39% se repartizează, astfel:

* 41.95% - Proporţional cu durata fonogramelor din posturile radio prevăzute la punctul 5.2.2 (genul pop-rock-clasica), ponderată cu audienţa măsurată;
* 6.44 % pentru genul lăutărească-folclor-manele, unde:
* 70% - se repartizează dupa numărul de holograme;
* 30% - Proporţional cu durata fonogramelor din posturile radio și tv (genul lăutărească-folclor-manele) prevăzute la punctul 5.2.4, ponderată cu audienţa măsurată;

1. 9.53% se repartizează astfel:

* 7.63% - Proporţional cu durata fonogramelor din posturile tv prevăzute la punctul 5.2.3 (genul pop-rock-clasica), ponderată cu audienţa măsurată;
* 1.90 % pentru genul lăutărească-folclor-manele se repartizează astfel:
* 70% - dupa numărul de holograme;
* 30% - Proporţional cu durata fonogramelor din posturile radio și tv prevăzute la punctul 5.2.4 (genul lăutărească-folclor-manele), ponderată cu audienţa măsurată;

1. 27.08% - Proporţional cu durata fonogramelor din posturile radio prevăzute la punctul 5.2.2. (genul pop-rock-clasica), ponderată cu audienţa măsurată.

***Dispoziții comune:***

1. În cazul playlisturilor monitorizate cu sistemele de monitorizare se vor utiliza playlisturile generate de platforma de monitorizare, iar pentru cele nemonitorizate se vor utiliza playlisturile comunicate de radiodifuzori conform condițiilor menționate la punctele 2.3 și 3.3, în cazul playlisturilor nemonitorizate dacă nu se indeplinesc conditiile menționate la punctele 2.3 și 3.3 sumele ce urmează să se ditribuie pe aceste playlisturi vor fi realocate proporţional pe celelalte playlisturi utilizate.
2. Pot fi supuse repartizării direct proportionale cu durata de utilizare a fonogramelor și remuneratiile incasate de la utilizatorii de fonograme prin comunicare publica pentru care metodologiile nu prevad obligatia utilizatorilor de a furniza raport playlist, inclusiv pentru utilizarea fonogramelor în scop ambiental, numai în cazul în care sunt intrunite cumulativ urmatoarele conditii:
   * *Utilizatorul transmite playlistul conform punctului 3 înainte de realizarea repartitiei*
   * *raportul dintre suma supusa repartizării și totalul de secunde difuzate este mai mare de 0,0005 lei/secunda*;
   * *distributia pentru playlist direct se va realiza în primul trimestrul al anului dupa incheierea anului financiar;*
3. *În cazul refuzului producătorilor de a transmite rapoartele cu privire la veniturile din surse digitale, acestora nu li se vor distribui sume conform acestui criteriu, UPFR fiind absolvita de orice responsabilitate cu privire la modul de repartizare al remuneraţiilor în baza acestor informaţii.*
4. *Rapoartele de vânzări din surse digitale, atât din sursa Youtube, cât şi din alte surse, trebuie să fie însoţite şi de o declaraţie pe proprie răspundere, care atestă veridicitatea informaţiilor transmise.*
5. *În cazul remuneraţiilor repartizate direct proporţional cu numărul de holograme aplicate de producători, modul de raportare trebuie sa contina următoarele informaţii: artist, album, număr total holograme aplicate pe copertele respectivului titlu și numărul hologramelor distruse, dacă este cazul. Raportarea numărului de unităţi vândute și felul suporturilor (CD, DVD etc.) va evidentia dacă produsele sunt sau nu distribuite „la pachet” cu ziare, reviste sau alte produse (fonograme - inserturi). De asemenea, raportarea numărului de holograme aplicate pe produsele muzicale va fi însoţită de documente avizate de către ORDA, inclusiv Anexa nr. 19 a Certificatului de Înregistrare în Registrul Naţional al Fonogramelor, precum și de o declaraţie pe proprie răspundere ce atestă veridicitatea informaţiilor transmise. În cazul în care există suspiciuni privind nuimărul mare de holograme aplicate pentru un titlu, UPFR isi rezerva dreptul de a face verificari privind veridicitatea numărului aplicat. Verificările vor fi efectuate prin solicitări de facturi și comparând numărul de holograme raportate/titlu la ORDA și o verificare a unui beneficiar unic (ziar, revista, sau alte produse la care se adauga fonograme sub forma de bonus).*
6. *Regularizarea anuală presupune alocarea tuturor sumelor colectate în anul anterior conform criteriilor de distribuție a remunerațiilor și a penalităților.*
7. *Fonogramele de genul jingle, semnale, fonduri, cortine muzicale etc, spoturile publicitare utilizate în distributia remuneratiei echitabile pentru comunicarea publica, vor fi ponderate cu un factor de ponderare de 0,1 la repartizarea remunerației echitabile pentru comunicarea publica. Pentru acest tip de fonograme se vor utiliza playlisturile disponibile de la radiodiufuzori sau generate de platforma de monitorizare;*
8. *Pentru retribuirea altor utilizări directe din ambiental sau pentru eventualele fonograme nedectate se va pastra o rezerva neta de 3% din sumele colectate.*

### **Remuneraţia cuvenită pentru comunicarea publică pe internet**

**Remuneraţiile colectate pentru sursa comunicarea publică pe internet a fonogramelor se repartizează conform prevederilor din Statutul UPFR, conform punctului 4.1.3.**

* + 1. **Remuneraţia cuvenită din retransmiterea prin cablu**

**Remuneraţiile colectate pentru sursa retransmitere cablu a fonogramelor se repartizează conform prevederilor din Statutul UPFR, în baza informatiilor disponibile la data repartitiei , astfel:**

* + - 1. Remunerațiile colectate se repartizează proporțional cu durata fonogramelor, ponderată cu audiența medie orară, din rapoartele de monitorizare pentru toate posturile monitorizate radio și tv raportate în grilele de programe ale operatorilor de cablu.
      2. Stabilirea remunerației distribuite pe fiecare canal se face prin imparțirea (proporțional) a remunerației colectate la numărul de canale monitorizate.

***Dispoziții comune:***

1. *Se va reține o rezervă de 3% din remunerațiile colectate pentru remunerarea fonogramelor nedetectate de către platforma de monitorizare.*
   * 1. **Remuneraţia cuvenită din reproducerea în scopul radiodifuzării, comunicării publice și punerii la dispoziţia publicului**

**Remuneraţiile colectate pentru reproducerea comunicării publice se repartizează conform prevederilor din Statutul UPFR, conform punctului 4.1.3.**

* 1. **Sumele rezultate din sursele de colectare pentru videograme**

### **Remuneraţia compensatorie pentru copia privată videograme**

**Remuneraţiile colectate pentru sursa copie privata videograme se repartizează conform prevederilor din Statutul UPFR, în baza informatiilor disponibile la data repartitiei, astfel:**

1. 90.7 % - se repartizează proporţional cu durata videogramelor difuzate pe posturile tv (genul pop-rock-clasica) prevăzute la punctul 5.2.3 ponderată cu audienţa măsurată .
2. 9.3 % - se repartizează proporţional cu durata videogramelor difuzate pe posturile tv (genul lăutărească-folclor-manele) prevăzute la punctul 5.2.5 ponderată cu audienţa măsurată .
3. În cazul playlisturilor monitorizate cu sistemele de monitorizare se vor utiliza playlisturile generate de platforma de monitorizare, iar pentru cele nemonitorizate se vor utiliza playlisturile comunicate de radiodifuzori confrom condițiilor menționate la punctele 2.3 și 3.3, în cazul playlisturilor nemonitorizate dacă nu se indeplinesc conditiile menționate la punctele 2.3 și 3.3 sumele ce urmează să se ditribuie pe aceste playlisturi vor fi realocate proporţional pe celelalte playlisturi utilizate.
   * 1. **Remuneraţia cuvenită din retransmiterea prin cablu a videogramelor**

**Remuneraţiile colectate pentru sursa retransmitere cablu videograme se repartizează conform prevederilor din Statutul UPFR, în baza informatiilor disponibile la data repartitiei, astfel:**

* 1. 96.54% - se repartizează proporţional cu durata videogramelor difuzate pe posturile tv (genul pop-rock-clasica) prevăzute la punctul 5.2.3, ponderată cu audienţa măsurată;
  2. 3.46 % - se repartizează proporţional cu durata videogramelor difuzate pe posturile tv (genul lăutărească-folclor-manele) prevăzute la punctul 5.2.5 ponderată cu audienţa măsurată;
  3. În cazul playlisturilor monitorizate cu sistemele de monitorizare se vor utiliza playlisturile generate de platforma de monitorizare , iar pentru cele nemonitorizate se vor utiliza playlisturile comunicate de radiodifuzori confrom condițiilor menționate la punctele 2.3 și 3.3, în cazul playlisturilor nemonitorizate dacă nu se indeplinesc conditiile menționate la punctele 2.3 și 3.3 sumele ce urmează să se distribuie pe aceste playlisturi vor fi realocate proporţional pe celelalte playlisturi utilizate.

# **Modul de calcul și utilizare a audienţelor și definirea posturilor cu audienţa măsurată**

## **Mod de calcul al audienţelor**

* + 1. Pentru posturile radio de la punctul 5.2.2., audienţa este furnizată de ARA, iar indicatorul folosit este audienţa medie orară din timpul săptămânii, calculată ca medie a audiențelor pe sfert de oră;
    2. Pentru posturile tv de la punctul 5.2.3 audiența este furnizată de ARMADATA, iar indicatorul utilizat este audienta medie orară din timpul săptămânii, calculată ca medie a audiențelor pe sfert de oră;
    3. În cazul în care nu sunt raportate playlisturile pentru posturile menționate la punctul 5.2., vor fi luate în calcul playlisturile disponibile la data efectuării repartitiei;
    4. Pentru posturile TV care nu au audienţa măsurată, se va folosi audienţa medie minimă.

## **Posturi cu audienţa măsurată**

* + 1. **Posturile radio și tv (genul pop-rock-clasica) cu audienţa măsurată:**

SRR ACTUALITATI, SRR ANTENA SATELOR, SRR CRAIOVA, SRR CULTURAL, SRR IASI FM, SRR MUZICAL, SRR RADIO BUCURESTI, KISS FM, EUROPA FM, PRO FM, RADIO ZU, MAGIC FM, VIRGIN RADIO, NATIONAL FM, ROCK FM, ROMANTIC FM, VIBE FM, RADIO TANANANA, DIGI FM, DANCE FM, RADIO GUERRILA, KISS TV, U TV, MUSIC CHANNEL, MOOZ RO, ZU TV, RADIO TRANSILVANIA LBM, ROCK TV, MAGIC TV, MOOZ DANCE, ATOMIC TV.

Playlisturile de la aceste posturi de radio și TV sunt cele menţionate și utilizate în cadrul repartiţiilor de la punctul 4.1.1, litera b), punctul 4.1.2.2, litera b).

* + 1. **Posturile radio (genul pop-rock-clasica) cu audienţa măsurată:**

SRR ACTUALITATI, SRR ANTENA SATELOR, SRR CRAIOVA, SRR CULTURAL, SRR IASI FM, SRR MUZICAL, SRR RADIO BUCURESTI, KISS FM, EUROPA FM, PRO FM, RADIO ZU, MAGIC FM, VIRGIN RADIO, NATIONAL FM, ROCK FM, ROMANTIC FM, VIBE FM, RADIO TANANANA, DIGI FM, DANCE FM, RADIO GUERRILA, RADIO TRANSILVANIA LBM.

Playlisturile de la aceste posturi de radio sunt cele menţionate și utilizate în cadrul repartiţiilor de la punctul 4.1.2.1, litera b), punctul 4.1.3, literele (b) și (d);

* + 1. **Posturile tv (genul pop-rock-clasica) cu audienţa măsurată:**

KISS TV, U TV, MUSIC CHANEL, Mooz RO, ZU TV, ROCK TV, MAGIC TV, MOOZ DANCE, ATOMIC TV.

* Playlisturile de la aceste posturi TV sunt cele menţionate și utilizate în cadrul repartiţiilor de la punctul 4.1.3, litera (c), punctul 4.2.1, litera a), punctul 4.2.2, litera a);
  + 1. **Posturile radio și tv (pentru genul lăutărească-folclor-manele) cu audienţa măsurată:**

SRR Antena Satelor, FAVORIT TV, TARAF TV, ETNO TV.

* Playlisturile de la aceste posturi de radio și TV sunt cele menționate și utilizate în cadrul repartiţiilor de la punctul 4.1.1, litera c), punctul 4.1.3, literele (b) și (c);
  + 1. **Posturile tv (pentru genul lăutărească-folclor-manele) cu audienţa măsurată:**

FAVORIT TV, ETNO TV, TARAF TV

* Playlisturile de la aceste posturi TV sunt cele menționate și utilizate în cadrul repartiţiilor de la punctul 4.2.1, litera b), punctul 4.2.2, litera b).